钦定古今图书集成/明伦汇编/闺媛典/第043卷 > 皇清 > 张万策妻唐氏
## 钦定古今图书集成/明伦汇编/闺媛典/第043卷 > 皇清 > 张万策妻唐氏

按《含山县志》：“唐氏，张万策妻，廪生唐廷对姊。少丧父，事孀母汪氏以孝闻。年十七归策，居近麻山。顺治二年五月，弟廷对过其家，值明藩叛兵攻掠麻山，氏与弟皆为所获，泣谓弟曰：‘父死母孀，止生我与弟。今日事至此，弟不可死，吾不可生，计决矣。乃向兵哀诉，宁身往，愿放弟归’。” 兵释弟，氏即自投道旁塘水而死。兵复下塘斫之，弟因获免于难。时氏年十八。县令申请旌表。